L'Ajuntament de Sagunt signa un conveni amb Masymas per a contractar empleats del municipi
17 de maig 2018

​![](/media/arafcrss/53_c_masymas_02.jpg)  
  

La cadena de supermercats d'alimentació Masymas obrirà una nova sucursal en el futur parc comercial Vidanova Parc, per la qual cosa l'Ajuntament de Sagunt ha signat un conveni de col·laboració pel qual l'empresa es compromet a contractar empleats del municipi. La signatura s'ha dut a terme en l'Ajuntament per part de l'alcalde de Sagunt, Quico Fernández; el regidor de Promoció Econòmica, Miguel Chover, i el gestor de recursos humans de Masymas, Manuel Gómez.

L'alcalde de Sagunt, Quico Fernández, ha destacat que el departament de Promoció Econòmica “**disposa d'una base de dades completa de gent preparada perquè les empreses que vulguen vindre a treballar al nostre municipi disposen d'ella**” i ha recordat que eixa gent “**està preparada gràcies als cursos de formació que s'adapten a les demandes de les empreses que s'instal·len en el municipi**”.

  

Fernández ha manifestat que este conveni suposa, a més, agilitar la tramitació de les llicències o rebaixes de caràcter fiscal quan existix un nivell de contractació establert, la qual cosa suposa “**no solament que s'instal·len empreses a Sagunt, sinó que es reduïsca la taxa de desocupació que la crisi ha deixat en unes cotes excessivament elevades**”, i ha afegit que a Sagunt “**tenim moltes persones que busquen treball i estos convenis que signem cada vegada que s'instal·la una nova empresa en el municipi servixen per a donar-los una oportunitat**”.

  

  

![](/media/nbqh1azx/53_c_masymas_01.jpg)  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-signa-un-conveni-amb-masymas-per-a-contractar-empleats-del-municipi/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-signa-un-conveni-amb-masymas-per-a-contractar-empleats-del-municipi/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-signa-un-conveni-amb-masymas-per-a-contractar-empleats-del-municipi/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-signa-un-conveni-amb-masymas-per-a-contractar-empleats-del-municipi/)